Velfærdsteknologi kan hjælpe og assistere især brugere af den offentlige service indenfor især social-, ældre-, handicap- og misbrugsområdet samt i forbindelse med alle former for sociale og sundhedsydelser. Som teknologiområde fremhæves det ofte, at velfærdsteknologi repræsenterer et betydeligt vækst og erhvervspotentiale for dansk industri og erhvervsliv. Denne opfattelse bygger igen ofte på betragtningen om, at det højt professionaliserede danske velfærdssystem udgør en stærk og attraktiv udviklingspartner på området for dansk erhvervsliv, samt at det danske velfærdssamfund fra et globalt perspektiv generelt betragtes som særdeles højtudviklet på både de værdimæssige perspektiver og i forhold til de konkrete ydelser. First mover fordele og samlet potentiale for danske erhvervsliv omkring velfærdsteknologi bliver på disse områder set som en parallel til perspektiverne i den danske succes med vindmølleteknologier og vindmøllevirksomheder <ref>[http://jp.dk/morgenavisen/erhverv/article1085568.ece?ncc=1 Første artikel/reference der anvender begrebet velfærdsteknologi, Jyllandposten 13. september 2007]{{Dead link|date=januar 2022 |bot=InternetArchiveBot |fix-attempted=yes }}</ref>.
Samfund Teknologi Sundhedsvæsen